Vytautas Stalmokas

Vytautas Stalmokas (g. 1958 m. kovo 6 d. Gargžduose, Klaipėdos rajonas) – verslininkas, Lietuvos ir Palangos savivaldybės politinis bei visuomenės veikėjas.

Biografija 
1965–1974 m. Gargždų vidurinėje mokykloje baigė aštuonias klases. 1974–1977 m. mokėsi Klaipėdos politechnikume, įgijo techniko-elektriko specialybę. 1977 m. pašauktas į sovietinę armiją, trejus metus tarnavo radistu kariniame jūrų laivyne. 1980 m. grįžo į Gargždus. 1981–1986 m. studijavo Kauno politechnikos institute, inžinierius elektrikas. 1983 m. persikėlė į Palangą. Nuo 1984 m. „Lino“ poilsio namų susivienijimo darbuotojas, 1985 m. saugumo technikos inžinierius, 1986–1991 m. energomechaninio skyriaus viršininkas. 1991 m. su broliu įkūrė privačią turizmo firmą, vėliau su grupe bendraminčių nusprendė atidaryti prekybos centrą Palangoje ir duonos kepyklą. Nuo 1995 m. UAB „Pavilka“ direktorius.

1995 m. Lietuvos liberalų sąjungos Palangos skyriaus narys, 2003 m. Liberalų ir centro sąjungos narys, Palangos skyriaus pirmininkas.

1997–2000 m., 2000–2003 m., 2003–2007 m., 2007–2011 m. ir nuo 2011 m. Palangos savivaldybės tarybos narys. 2008–2011 m. Palangos savivaldybės meras.

Palangos Rotary klubo narys. Sutuoktinė Vida, vaikai Julius, Vytautas.

Šaltiniai 

Lietuvos inžinieriai elektrikai
Lietuvos radistai
Palangos merai